CRC แรลลี่ 5 วัน พุ่ง 7% โบรกชี้กำไรปีนี้ทะลุ 6 พันลบ. ขยายสาขา-รายได้สินค้าแฟชั่นหนุน
CRC แรลลี่ 5 วัน พุ่ง 7% โบรกชี้กำไรปีนี้ทะลุ 6 พันลบ. รับขยายสาขา-รายได้สินค้าแฟชั่นจากธุรกิจแฟชั่นฟื้นตัวเด่น แนะนำ “ซื้อ” ราคาเป้าหมาย 42 บ.
CRC แรลลี่ 5 วัน พุ่ง 7% โบรกชี้กำไรปีนี้ทะลุ 6 พันลบ. รับขยายสาขา-รายได้สินค้าแฟชั่นจากธุรกิจแฟชั่นฟื้นตัวเด่น แนะนำ “ซื้อ” ราคาเป้าหมาย 42 บ.
5 พ.ค. 2565

ผู้สื่อข่าวรายงานว่าวันนี้ (30 มี.ค.2565) ราคาหุ้นบริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ณ เวลา 12:26 น. อยู่ที่ระดับ 40.50 บาท เพิ่มขึ้น 1.75 บาท หรือ 4.52% โดยทำจุดสูงสุดที่ 40.75 บาท และทำจุดต่ำสุดที่ 38.25 บาท ด้วยมูลค่าการซื้อขาย 816.58 ล้านบาท

ทั้งนี้ราคาหุ้น CRC ปรับตัวขึ้นมาต่อเนื่อง 5 วันติดนับตั้งแต่ราคาหุ้นปิดที่ระดับ 37.75 บาท เมื่อวันที่ 23 มี.ค. 2565 คิดเป็นการปรับตัวเพิ่มขึ้น 2.75  บาท หรือคิดเป็น 7%
บริษัท หลักทรัพย์ เคทีบีเอสที จำกัด (มหาชน) ระบุในบทวิเคราะห์ (21 มี.ค.2565) ว่า ปัจจุบันบริษัทฯ มีธุรกิจหลักได้แก่ 1.Food 2.Hardline และ 3.Fashion ทั้งนี้บริษัทฯ มีแผนที่จะขยายธุรกิจมาทำด้าน Property และ Health &amp; Wellness มากขึ้น โดยบริษัทฯ มี CAPEX 5 ปี จำนวน 1 แสนล้านบาท แบ่งเป็นงบลงทุนในปี 2565 ที่ 1.8-2 หมื่นล้านบาท โดย 40% จะใช้ในการเปิดสาขาใหม่ อีก 30% ในการปรับปรุงสาขาเดิม 15% ในการสร้างสาขาแบบ New format ได้แก่ go!, Tops Vita และ Tops Care และอีก 10-15% ในการพัฒนาระบบ IT และ back office
โดยทางฝ่ายวิจัยประเมินกำไรในปี 2565 อยู่ที่ 6.05 พันล้านบาท (จาก 59 ล้านบาทในปี 2564) ซึ่งการฟื้นตัวที่โดดเด่นนี้จะหนุนโดย รายได้ที่จะกลับขึ้นมาในระดับ Pre-covid ที่ 2.08 แสนล้านบาท เพิ่มขึ้น 14% จากงวดเดียวกันของปีก่อน จาก 1.การฟื้นตัวในธุรกิจ Fashion 2.การขยายสาขาของไทยวัสดุที่เห็นการเติบโตโดดเด่นในปีที่ผ่านมา 3.New format “go!” Tops Vita และ Tops Care ที่จะเป็น growth pillar ใหม่ให้กับบริษัทฯ
นอกจากนี้คาดว่า GPM จะสามารถปรับตัวดีขึ้นได้ราว 100bsp. ที่ระดับ 26.3% จากการฟื้นตัวของกลุ่ม Fashion ที่มี Margin ค่อนข้างสูง และการทำ Cost optimization และคาดว่าบริษัทฯ จะสามารถ Maintain SG&amp;A ตามเป้าที่ 29% ทั้งนี้กำไรจะยังไม่กลับสู่ระดับก่อนโควิดจากดอกเบี้ยจ่ายที่สูงขึ้น ราคาหุ้นปรับขึ้นมา 14% ใน 6 เดือนที่ผ่าน โดยทางฝ่ายวิจัยแนะนำ “ซื้อ” ที่ราคาเป้าหมาย 42 บาท จาก Growth story ที่บริษัทฯ จะเริ่มกลับมาขยายสาขา Aggressive มากขึ้น อีกทั้งยังมี Format ใหม่ๆ นอกจากนี้การฟื้นตัวของกลุ่ม Fashion ที่มี Margin สูงจะหนุนให้กำไรปี 2564-2566 มี CAGR growth เพิ่มขึ้น 1068%